ଢେଙ୍କାନାଳ ୧୯।୯ଃ ବେଆଇନ ପଥର ଖାଦାନରେ ଚଢ଼ାଉ । ଢେଙ୍କାନାଳ ଉପଜିଲ୍ଲାପାଳଙ୍କ ନେତୃତ୍ୱରେ ଓଡାପଡା ତହସିଲ ପକ୍ଷରୁ ରାଣୀବଣିଆରେ ଏହି ଚଢ଼ାଉ କରି ଚୋରା ଚାଲାଣ କରୁଥିବା ୫ଟି ସ୍ପଲ ବୋଝେଇ ଟିପ୍ପର ଜବତ ହୋଇଛି ।
ଢେଙ୍କାନାଳ ଜିଲା ଓଡାପଡା ତହସିଲ ଅଞ୍ଚଳରେ ବେଆଇନ ପଥର ଖଦାନ କରି ଶହ ଶହ ଟ୍ରିପ୍ ଚୋରା କଳା ମୁଗୁନି ପଥର ଚାଲାଣ କରାଯାଉଛି । ଫଳରେ ଆଜି ଢେଙ୍କାନାଳ ଉପଜିଲ୍ଲାପାଳ ସାଫଲ୍ୟମଣ୍ଡିତ ପ୍ରଧାନଙ୍କ ନେତୃତ୍ୱରେ ଓଡ଼ାପଡା ତହସିଲ କର୍ମଚାରୀ ରାଣୀବଣିଆ ଅଂଚଳରେ ଚଢ଼ାଉ କରିଥିଲେ । ଏହି ଚଢ଼ାଉରେ ରାଣୀ ବଣିଆରେ ଚାଲିଥିବା ଏକ ବେଆଇନ ପଥର ଖଦାନରୁ ଚୋରା ଚାଲାଣ ହେଉଥିବା ୫ଟି ସ୍ପଲ ବୋଝେଇ ଟିପ୍ପରକୁ ଜବତ ହୋଇଥିବା ଜଣାପଡିଛି ।
